OpenLLM-France/wikimedia huggingface dataset:
# Campiña de Jerez

Campiña de Jerez és una comarca situada a la província de Cadis, a Andalusia. Comprèn els municipis de Jerez de la Frontera i San José del Valle.
Limita al nord amb el Bajo Guadalquivir, a la província de Sevilla, a l'oest amb la comarca de la Costa Noroeste de Cádiz, al sud amb la Bahía de Cádiz i La Janda, i a l'est amb la Sierra de Cádiz i la Serranía de Ronda, a Màlaga.

## Integrants

La comarca està composta, a més de pel municipi de San José del Valle, pel municipi de Jerez de la Frontera, el més poblat de la província, en el seu terme a més de la ciutat es troben set localitats pedànias, aquestes són La Barca de la Florida, Estella del Marqués, El Torno, Guadalcacín, Nueva Jarilla, San Isidro del Guadalete i Torrecera.

## Economia

La seva agricultura és famosa mundialment per la denominació d'origen del seu vi, el jerez, conreat en el triangle format entre Jerez de la Frontera, Sanlúcar de Barrameda i El Puerto de Santa María. Altres importants cultius del territori són el cotó i la remolatxa.

## Geografia

La comarca de la Campiña de Jerez està creuada pel riu Guadalete, a més en el seu territori es troben la llacuna de Medina i la llacuna de Torrox. També es troben les Forestes de Propio de Jerez, englobats en el Parc Natural dels Alcornocales.

## Altres

Jerez forma part de la Diòcesi d'Asidonia-Jerez, sota la jurisdicció eclesiàstica del bisbat homònim, mentre que San José del Valle està integrat en la Diòcesi de Cadis i Ceuta, sota la jurisdicció del bisbat homònim, ambdós sufraganis de l'Arquebisbat de Sevilla. Jerez de la Frontera està englobada en la Mancomunitat de Municipis Badia de Cadis, mentre que San José del Valle forma part de la Mancomunitat de Municipis de la Comarca de La Janda. Jerez de la Frontera és cap del partit judicial nº 7 de la província de Cadis, sota la jurisdicció de la qual es troba San José del Valle.
# The Fine Art of Surfacing

The Fine Art of Surfacing és el tercer àlbum d'estudi del grup irlandès The Boomtown Rats. Va ser produït per Robert John "Mutt" Lange i publicat per Mercury el 1979. Es va gravar en els estudis de "Phonogram" i es tracta de l'àlbum més reeixit comercialment de The Boomtown Rats a causa de singles com "Diamond Smiles", "Nothing Happened Today" i, sobretot, "I Don't Like Mondays". A més, va ser l'últim àlbum del grup produït per Robert John "Mutt" Lange. El disseny de tapa i artístic van ser realitzats per Lorne Miller i les fotografies van ser preses per Fin Costello.The Fine Art of Surfacing va arribar al lloc 103 en la llista dels 200 millors àlbums de Billboard als Estats Units el 1980. El 2005, Mercury va reeditar The Fine Art of Surfacing incloent cinc pistes addicionals, com cares B de singles, una versió en viu de "Nothing Happened Today" i un tema descartat de les sessions d'enregistrament titulat "Episode 3".

## Cançons

* "Someone's Looking at You" (Bob Geldof) - 4:22
* "Diamond Smiles" (Bob Geldof) - 3:49
* "Wind Chill Factor (Minus Zero)" (Bob Geldof) - 4:35
* "Having My Picture Taken" (Bob Geldof/Pete Briquette) - 3:18
* "Sleep (Fingers Lullaby)" (Johnnie Fingers) - 5:30
* "I Don't Like Mondays" (Bob Geldof) - 4:16
* "Nothing Happened Today" (Bob Geldof) - 3:18
* "Keep It Up" (Bob Geldof/Gerry Cott) - 3:39
* "Nice N' Neat" (Bob Geldof) - 2:50
* "When The Night Comes" (Bob Geldof) - 5:00

## Personal

* Bob Geldof = Veus.
* Pete Briquette = Baix.
* Johnnie Fingers = Teclats.
* Gerry Cott = Guitarres.
* Garry Roberts = Guitarres.
* Simon Crowe = Bateria i percussió.
* Robert John "Mutt" Lange = Productor i enginyer d'enregistrament.
* Fiachra Trench = Arranjaments de sessió de cordes a "I Don't Like Mondays".

## Referències

* Àlbum "The Fine Art of Surfacing", per The Boomtown Rats, Mercury, 2005.

## Enllaços externs

* Lloc oficial de Bob Geldof (www.bobgeldof.com).
# Filament de Coma

Filament de Coma és un filament de galàxia. El filament conté el supercúmul de galàxies de Coma i forma una part de la Gran Barrera CfA2.

## Vegeu també

* Catàleg Abell
* Univers observable
* Grans estructures galàctiques

## Referències

* ↑ Finoguenov, A.; Briel, U. G.; Henry, J. P. (en anglès) Astrophysics and Space Science Library, 309, 3, 2013, pàg. 45. arXiv: astro-ph/0309019. DOI: 10.1051/0004-6361:20031319 [Consulta: 30 maig 2017].
* ↑ Fontanelli, P. Astronomy and Astrophysics, 138, 1, 01-09-1984, pàg. 85–92. Bibcode: 1984A&A...138...85F. ISSN: 0004-6361.
* ↑ THE ASTRONOMICAL JOURNAL, 115:1745-1777, 1998 May ; THE STAR FORMATION PROPERTIES OF DISK GALAXIES: Hα IMAGING OF GALAXIES IN THE COMA SUPERCLUSTER
* ↑ Fuller, C.; Davies, J. I.; Smith, M. W. L. Monthly Notices of the Royal Astronomical Society, 458, 1, 09-03-2016, pàg. 582–602. arXiv: 1603.02970. Bibcode: 2016MNRAS.458..582F. DOI: 10.1093/mnras/stw305.
# Anwar El Ghazi

Anwar El Ghazi (Barendrecht, 3 de maig de 1995) és un futbolista professional neerlandès que juga com a volant pel PSV Eindhoven i per l'equip nacional neerlandès.

## Referències

* 1 2 «A. El Ghazi: Summary». Perform Group. [Consulta: 13 juny 2019].
* ↑ «Anwar El Ghazi: Overview». Premier League. [Consulta: 17 agost 2019].
# Anabarilius brevianalis

Anabarilius brevianalis és una espècie de peix cipriniforme de la família dels ciprínids.

## Morfologia

Els mascles poden assolir els 12,5 cm de longitud total.

## Distribució geogràfica

Es troba a la Xina.

## Referències

* 1 2 FishBase (anglès)
* ↑ Zhou, W. i G.-H. Cui, 1992. Anabarilius brevianalis, a new species from the Jinshajiang River basin, China (Teleostei: Cyprinidae). Ichthyol. Explor. Freshwat. 3(1):49-54.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Magnitud

«Magnitud» té aquests significats:
* Magnitud (astronomia), mesura de la brillantor d'un objecte, mesurada en una determinada longitud d'ona o banda passant, normalment a prop de les longituds d'ona visibles o infraroges
* Magnitud aparent, mesura de la lluminositat d'un astre vista per un observador a la Terra, això és, la quantitat de llum rebuda de l'objecte
* Magnitud absoluta, mesura de la brillantor intrínseca d'un astre, correspon a la magnitud aparent que tindria si estigués situat a una distància de 10 parsecs de la Terra
* Ordre de magnitud, classe d'escala o magnitud de qualsevol quantitat, on cada classe conté valors en una proporció fixa respecte a la classe anterior
* Magnitud física unitat necessària per expressar algun tipus de quantitat física fonamental
* Magnitud (geologia), mesura logarítmica de l'energia alliberada durant un terratrèmol
* Magnitud (matemàtiques), propietat que posseïxen tots els cossos, fenòmens i relacions entre ells, que permeti que puguin ser mesurats i aquesta mesura, representada en la quantitat, pot ser expressada mitjançant nombres sobre la base d'una comparació amb un altre cos o fenomen que es pren com patró
# Coelia (cràter)

Coelia és un cràter amb coordenades planetocèntriques de 0.33 ° de latitud nord i 241.4 ° de longitud est, sobre la superfície de l'asteroide del cinturó principal (4) Vesta. Fa 14.06 de diàmetre. El nom fa referència a Coelia Concordia l'última verge vestal romana i l'última Vestalis Maxima (vestal principal) després del tancament del temple de Vesta el 391 (m. 406 d.C.), i va ser adoptat com a oficial per la UAI el cinc de febrer de 2014.

## Referències

* ↑ "Coelia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Rupke, Jorg. Oxford University Press. Fasti Sacerdotum: A Prosopography of Pagan, Jewish, and Christian Religious Officials in the City of Rome, 300 B.C. to A.D. 499, 2008.
# Campiña de Baena

La Campiña de Baena és una comarca de la província de Còrdova situada entre les serralades Subbètiques i la campinya del Guadalquivir.
Zona principalment agrícola on el cultiu de l'olivera i la producció de l'oli l'ha fet mereixedora de la denominació d'origen Oli de Baena. Aquest municipi junt amb d'altres com Castro del Río o Espejo conformen una comarca que és regada pel riu Guadajoz i la seva via principal de comunicació és la nacional 432 que uneix Còrdova capital amb Granada. Encara és en projecte la seva conversió a autovia.

## Municipis

Està composta per cinc municipis:
* Baena (20.447 hab.)
* Castro del Río (8.088 hab.)
* Espejo (3.797 hab.)
* Nueva Carteya (5.581 hab.)
* Valenzuela (1.366 hab.)

## Fronteres

Limita amb:
* La comarca de l'Alto Guadalquivir i Còrdova al nord.
* La comarca Subbética al sud.
* La comarca de la Campiña Sur de Córdoba a l'oest.
* La província de Jaén a l'est.

## Referències

* ↑ Llista de comarques d'Andalusia Arxivat 2008-12-30 a Wayback Machine.. Llistat comarcal definit per la Conselleria de Turisme i Esport de la Junta d'Andalusia

## Enllaços externs

* Web de la Mancomunitat del Guadajoz - Campiña Este de Córdoba
# Tahoera'a Huiraatira

Tahoera'a Huiraatira (Tāhō’ēra’a Huira’atira en tahitià normatiu; Unió Popular en català) és un partit polític conservador i autonomista de la Polinèsia Francesa.
Va ser fundat el 6 de maig de 1977 per iniciativa del polític conservador Gaston Flosse i des de llavors ha anat creixent fins a convertir-se avui dia en un dels dos principals partits de la Polinèsia Francesa. Una mostra de la forta presència d'aquest partit en les institucions polítiques del territori és el fet que són membres de Tahoera'a Huiraatira tant els tres representants polinesis al Parlament francès, com l'actual president de la Polinèsia Francesa, Gaston Tong Sang, així com l'alcalde de Papeete, Michel Buillard.
Tant el senador del territori, el fundador del partit Gaston Flosse, com els dos diputats de Tahoera'a Huiraatira que representen la Polinèsia Francesa a l'Assemblea Nacional, formen part dels grups parlamentaris de la UMP a les seves respectives cambres.

## Referències

* ↑ Pàgina oficial de Gaston Flosse al web del Senat

## Enllaços externs

* Pàgina web oficial del partit Arxivat 2007-09-08 a Wayback Machine. (francès)
# Anville (cràter)

Anville és un cràter d'impacte lunar relativament petit i solitari situat a la part nord del Mare Fecunditatis. El seu nom prové del cartògraf francès Jean-Baptiste d'Anville. Aquesta és una formació circular en forma de copa amb una vora esmolada i una petita aparença de desgast. S'ha produït un cert despreniment menor en la meitat oriental de la paret interior. Va ser designat Taruntius G abans de ser assignat un nom per la UAI. El cràter Taruntius es troba al nord-nord-oest, a la vora del mar.

## Referències

* ↑ «Anville (crater)» (en anglès). Gazetteer of Planetary Nomenclature. USGS Astrogeology Research Program.
* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Volta a Portugal femenina

La Volta a Portugal femenina és una competició ciclista portuguesa femenina que es disputa per etapes a Portugal. La cursa forma part del calendari internacional de l'UCI amb una classificació UCI 2.2 des de l'any 2024. La primera edició va ser l'any 2021 i la va guanyar la portuguesa Raquel Queiros.

## Palmarès

| Any | Vencedora | Segona | Tercera |
| 2021 | Raquel Silva Queiros | Sofia Gomes | Iris Gomez |
| 2022 | Nathalie Eklund | Mireia Benito Pellicer | Vera Vilaca |
| 2023 | Valeria Valgonen | Miryam Núñez | Marina Garau Roca |
| 2024 | India Grangier | Titia Ryo | Daniela Campos |

## Referències

* ↑ «Primeira Volta a Portugal Feminina arranca em Cacilhas» (en portuguès). almadense, 20-08-2021. [Consulta: 22 agost 2024].
* ↑ «Raquel Queirós faz história e vence a primeira Volta a Portugal feminina» (en portuguès). diário de notícias, 05-09-2021. [Consulta: 22 agost 2024].

## Vegeu també

* Volta a Portugal (competició masculina)
# Coelia Concordia

Coelia Concordia (fl. 384), va ser l'última Vestal i l'última Virgo Vestalis Maxima (Gran Verge Vestal) de la història.
Malgrat la implantació del cristianisme en l'Imperi Romà, les Vestals, sacerdotesses d'un culte mil·lenari, van continuar sent un cos molt respectat fins al segle iv, quan l'emperador Teodosi I va imposar el credo nicè com a religió de l'estat amb l'edicte de Tessalònica a l'any 380.
El 384, quan Quint Aureli Simmac, un partidari del paganisme romà, era prefecte de Roma, va escriure a l'emperador Valentinià II una carta implorant per restaurar els antics símbols. Aquesta carta és la principal raó de la seva fama (malgrat que es conserven 900 cartes d'ell, la majoria són d'interès relatiu), ja que és el símbol de la lluita entre els últims focs del paganisme romà i del cristianisme romà que, es vulgui o no, es confrontaven junt amb assumptes temporals de la política. La demanda de Símac va provocar dues respostes del bisbe de Milà, Ambròs, i una refutació en forma poètica per part del poeta Prudenci.
A partir del 389, Teodosi I va ordenar una sèrie de decrets que van prohibir el manteniment de qualsevol culte pagà.
El 391, l'emperador va ordenar tancar el Temple de Vesta, amb la consegüent extinció del foc sagrat de Vesta que les Vestals havien mantingut encès durant onze segles. L'historiador Zòsim narra com Serena, neboda de l'emperador Teodosi, va profanar el Temple de Vesta entrant-hi i agafant una cinta que tenia al coll l'estàtua de la deessa Vesta. Llavors, la sacerdotessa Coelia li van saltar les llàgrimes i la va maleir.
Coelia va renunciar al seu càrrec el 394, i dotze anys més tard es va convertir en cristiana, abans de la seva mort.
El cràter sobre l'asteroide Vesta, Coelia duu el seu nom.

## Referències

* ↑ Kate Cooper. The Virgin and the Bride: Idealized Womanhood in Late Antiquity. Harvard University Press, 1999, p. 100–. ISBN 978-0-674-93950-9.
* ↑ Zòsim. La nova història, V, p. 38.
* ↑ Mary R. Lefkowitz; Maureen B. Fant Women's Life in Greece and Rome: A Source Book in Translation. Johns Hopkins University Press, 23 agost 2005, p. 306–. ISBN 978-0-8018-8310-1.

## Bibliografia

* Lanciani, Rodolfo. Ancient Rome in the Light of Recent Discoveries (en anglès). Boston i New York: Houghton & Mifflin, 1898, p. 169–170.
* Maijastina, Kahlos. The Restoration Policy of Praetextatus (en anglès), 1995 [Consulta: 3 març 2017]. Arxivat 2007-12-03 a Wayback Machine.
* Staples, Ariadne. From Good Goddess to vestal virgins : sex and category in Roman religion (en anglès). London ; New York: Routledge, 1998. ISBN 9780415132336.
* Wildfang, Robin Lorsch. Rome’s Vestal Virgins: A study of Rome's Vestal Priestesses in the Late Republic and Early Empire (en anglès). Taylor & Francis, 2006. ISBN 9781280606465.

## Vegeu també

* Batalla del Frígid
* Cristianisme a l'Imperi Romà
* Religió a l'antiga Roma
* Persecució dels pagans
# Campiña de Jaén

La Campiña de Jaén és una comarca de la província de Jaén. La capital es Andújar. La població d'aquesta comarca és de 67.749 habitants (segons les dades de l'INE per a 2006), té una superfície de 1.741,76 km², i una densitat de població de 38,9 hab/km².

## Geografia

La comarca està situada al nord-oest de la província de Jaén (Espanya). Limita amb la província de Ciudad Real al nord, la província de Còrdova a l'oest, la Comarca de Sierra Morena a l'est, i la Comarca Metropolitana de Jaén al sud. Sovint, la Campiña de Jaén i la Comarca Nord són tractades com si fossin una sola entitat, rebent el nom de Campiña Nord de Jaén.

### Municipis

Tradicionalment, es considerava que aquesta comarca estava compuesta pels municipios d'Andújar, Arjona, Arjonilla, Cazalilla, Escañuela, Espelúy, Higuera de Calatrava, Lahiguera, Lopera, Marmolejo, Mengíbar, Porcuna, Santiago de Calatrava, Torredonjimeno, Villanueva de la Reina i Villardompardo.
Des del 27 de març de 2003, i d'acord amb el catàleg elaborat per la Conselleria de Turisme i Esport de la Junta d'Andalusia, es transfereixen sis dels setze municipis a la Comarca Metropolitana de Jaén, establint-se que la comarca de la Campiña de Jaén estarà formada pels municipis:
| Andújar Arjona Arjonilla Cazalilla Escañuela | Espelúy Lahiguera Lopera Marmolejo Villanueva de la Reina |

## Vegeu també

* Comarques d'Andalusia
* Campiña Norte de Jaén
* Parc Natural de la Serra d'Andújar

## Referències

* ↑ «Mapa de la Campiña de Jaén segons la revista d'informació turística de la Diputació Provincial de Jaén». Arxivat de l'original el 2007-03-12. [Consulta: 27 juny 2008].
* ↑ Mapa de comarques d'Andalusia Arxivat 2008-12-30 a Wayback Machine.. Llistat comarcal definit per la Conselleria de Turisme i Esport de la Junta d'Andalusia

## Enllaços externs

* Comarca de la Campiña de Jaén Arxivat 2010-07-31 a Wayback Machine.
* Associació per al Desenvolupament de la Campiña de Jaén
# Tahmurath

Tamuhrath, modernament Teimuraz o Teymuraz, és considerat el segon rei de la mítica dinastia persa dels pixdàdides, després del primer rei del món Kayumarth i del successor d'aquest, Hushang, el fundador de la dinastia. Segons Christensen foren adoptats per la tradició iraniana dels escites de les estepes. A la tradició el successor és Jamshid.

## Referències

* ↑ Friedrich Rückert: Firdosis Königsbuch (Schahname)
# Flux zonal

En meteorologia un flux zonal és un terme que s'utilitza per indicar tots els fluxos atmosfèrics (corrents d'aire) associats amb la gran circulació atmosfèrica que segueix paral·lela a les línies de latitud de la Terra. És l'oposat del flux meridional, que són els corrents d'aire que corren paral·lels als meridians.
Els fluxos zonals es refereixen generalment a límit entre les principals cèl·lules de la circulació atmosfèrica:
* la cèl·lula de Hadley, entre les latituds de 0° a 30° de cada hemisferi terrestre,
* la cèl·lula de Ferrel, localitzada entre les latituds 30° i 60°,
* la cèl·lula polar, que es troba entre les latituds 60° i 90°.
En la línia de l'equador, a la frontera entre les cèl·lules de Hadley de cada hemisferi, el flux zonal que preval són els vents alisis, que segueixen d'est a oest. En divisió de les cèl·lules de Hadley i de Ferrel, el flux zonal que preval són els vents de l'oest, que segueixen d'oest a est. Al costat dels pols geogràfics, a límit de les cèl·lules de Ferrel i polars, el flux zonal predominant són els vents polars de l'est.

## Referències

* ↑ «Glossary of Meteorology». American Meteorological Society. Arxivat de l'original el 13 de març 2007. [Consulta: 16 desembre 2008].

## Vegeu també

* Flux meridional
* Circulació atmosfèrica
* Jet stream
* Cicló tropical
# Asahi Linux

Asahi Linux és un projecte de portabilitat per desenvolupar suport per a Linux al maquinari d'Apple, específicament Macs amb silici d'Apple, que els permet executar sistemes operatius alternatius a més de macOS. El projecte de disseny de programari es va iniciar i està liderat per Hector Martin. Els treballs van començar a principis del 2021, uns mesos després que Apple anunciés formalment la transició al silici d'Apple. Va seguir un llançament alfa inicial el 2022. El projecte s'ha fet difícil per la manca de documentació disponible públicament del firmware propietari d'Apple.
Poc després que Apple anunciés la seva transició dels processadors Intel x86 a finals de 2020, el creador de Linux, Linus Torvalds, va expressar interès pel suport de Linux per a l'Apple M1 Mac, però va pensar que la feina per fer-ho possible va necessitar massa temps perquè ell assumís personalment el necessari pel desenvolupament de programari.
Actualment, Asahi Linux es considera programari alfa. Pot mostrar una interfície d'usuari gràfica i té suport inicial per a l'acceleració gràfica, amb controladors OpenGL inicials que s'han implementat per a totes les GPU dels xips de la sèrie M d'Apple. Això ha implicat la creació de controladors de dispositiu per a la GPU propietat d'Apple Silicon des de zero. La sortida de vídeo HDMI només s'admet a l'Apple silicon Mac mini, i no hi ha suport per a la sortida de vídeo Thunderbolt als Apple Silicon MacBook.

## Referències

* ↑ Sharma, Mayank. «Porting Linux to Apple M1 Macs is proving trickier than previously imagined» (en anglès). TechRadar, March 15, 2021. Arxivat de l'original el March 21, 2022. [Consulta: March 23, 2021].
* ↑ Martin, Hector. «The first Asahi Linux Alpha Release is here! – Asahi Linux» (en anglès). asahilinux.org. Arxivat de l'original el March 20, 2022. [Consulta: March 20, 2022].
* ↑ «Linus Torvalds would like to use an M1 Mac for Linux, but ...». , November 24, 2020.
* 1 2 Purdy, Kevin. «Four-person dev team gets Apple’s M-series GPU working in Linux» (en anglès). Ars Technica, December 7, 2022. [Consulta: 8 December 2022].
* 1 2 , March 21, 2022.
# Mahkam Pulodova

Mahkam Pulodova (Samarcanda, 25 de febrer de 1928) va ser una metgessa, obstetra, professora i ginecòloga tadjikistaní de l'època soviètica. Va estudiar els efectes de les grans alçades en els embarassos i la fisiologia de les nenes en la pubertat.

## Referències

* ↑ «P rominent t ajik f igures of the - bet 30». [Consulta: 8 febrer 2022].
* ↑ «Dushanbe Tojikiston Soveti Archives, May 27, 1967, p. 4» (en anglès), 27-05-1967. [Consulta: 8 febrer 2022].
* ↑ «Dushanbe Tojikiston Soveti Archives, Aug 19, 1971, p. 2» (en anglès), 19-08-1971. [Consulta: 8 febrer 2022].
# Waddinxveen

Waddinxveen és un municipi de la província d'Holanda Meridional, al sud dels Països Baixos. L'1 de gener del 2009 tenia 25.338 habitants repartits sobre una superfície de 29,39 km² (dels quals 1,46 km² corresponen a aigua). Limita al nord amb Rijnwoude i Boskoop, a l'oest amb Zevenhuizen-Moerkapelle, a l'est amb Reeuwijk i al sud amb Moordrecht i Gouda.

## Ajuntament (2006)

El consistori està compost de 21 regidors:
* PCW 5 regidors
* PvdA 5 regidors
* CDA 4 regidors
* VVD 4 regidors
* Weerbaar Waddinxveen 2 regidors
* D66 1 regidor

## Persones il·lustres

* Sharon den Adel (1974), cantant

## Agermanament

* Pelhřimov

## Enllaços externs

* Waddinxveen - Lloc web oficial